LIETUVOS RESPUBLIKOS FINANSŲ MINISTRO



ĮSAKYMAS

**DĖL FINANSŲ MINISTRO 2002 M. GRUODŽIO 24 D. ĮSAKYMO NR. 415 „DĖL GYVENTOJO, ĮSIGIJUSIO VERSLO LIUDIJIMĄ, PAJAMŲ IR IŠLAIDŲ APSKAITOS ŽURNALO FORMOS IR JO PILDYMO TVARKOS PATVIRTINIMO“ PAKEITIMO**

2009 m. balandžio 9 d. Nr.1K-096

Vilnius

Pakeičiu Gyventojo, įsigijusio verslo liudijimą, pajamų ir išlaidų apskaitos žurnalo pildymo tvarką, patvirtintą Lietuvos Respublikos finansų ministro 2002 m. gruodžio 24 d. įsakymu Nr. 415 „Dėl gyventojo, įsigijusio verslo liudijimą, pajamų ir išlaidų apskaitos žurnalo formos ir jo pildymo tvarkos patvirtinimo“ (Žin., 2002, Nr. [127-5760](https://www.e-tar.lt/portal/lt/legalAct/TAR.78F20B6EB42F)):

1. Įrašau 2 punkte po žodžių „prekių įsigijimo“ skliausteliuose žodžius „išskyrus 8 punkto pirmoje pastraipoje nurodytąjį atvejį“.

2. Išdėstau 8 punkto pirmąją pastraipą taip:

„8. 5 skiltyje įrašomos per mėnesį (išskyrus prekiaujant žemės ūkio ir maisto produktais) padarytos (apmokėtos) veiklos išlaidos neskaidant jų pagal rūšis. Tačiau gyventojas savo nuožiūra veiklos išlaidas gali įrašyti ir pagal jų rūšis, taip pat kai išlaidos padaromos, t. y. nelaukdamas mėnesio pabaigos. Prekiaujant žemės ūkio ir maisto produktais padarytos (apmokėtos) šių produktų įsigijimo išlaidos įrašomos jų įsigijimo dieną (datą įrašant 4 skiltyje prie eilės numerio).“

3. Pripažįstu netekusiu galios 8 punkto septintąją pastraipą.

4. Šis įsakymas įsigalioja nuo 2009 m. gegužės 1 dienos.

FINANSŲ MINISTRAS ALGIRDAS ŠEMETA